XV Міжнародны сімпозіум па нейронавых сетках пройдзе 26—28 чэрвеня ў Беларускім дзяржаўным універсітэце. Прэстыжны навуковы форум стане пляцоўкай для абмену ідэямі паміж навукоўцамі, распрацоўшчыкамі праграмнага забеспячэння і даследчыкамі ў галіне нейронавых сетак. На працягу 14 гадоў сімпозіум арганізоўваўся ў Кітаі, Японіі, Расіі і Карэі. Правядзенне яго ў Мінску стала магчымым дзякуючы дасягненням навукоўцаў БДУ ў сферы штучнага інтэлекту.